**Defence for Children International** (DCI) er en global non-profit organisasjon som arbeider for å fremme og beskytte barns rettigheter over hele verden. Organisasjonen ble grunnlagt i 1979 og har hovedkontor i Genève i Sveits. DCI opererer i mer enn 38 land og har en rekke nasjonale seksjoner som jobber for å fremme barns rettigheter på lokalt nivå.

Defence for Children International – Palestine (DCIP)
-----------------------------------------------------

Defence for Children International – Palestine (DCIP) er en uavhengig, lokal palestinsk barnerettighetsorganisasjon etablert i 1991 for å fremme rettighetene til barn som bor på Vestbredden, i Øst-Jerusalem og på Gazastripen. Den etterforsker og dokumenterer brudd på menneskerettigheter mot barn og gir juridiske tjenester til barn i akutt behov.

I oktober 2021 ble DCIP gitt forbud mot å operere i Israel sammen med fem andre palestinske ideelle ikke-statlige organisasjoner (Addameer, Al-Haq, Bisan Center for Research and Development, Union of Palestinian Women's Committees og Union of Agricultural Work Committees) etter påstander om at disse støttet og var blitt infiltrert av Folkefronten for Palestinas frigjøring (PFLP) som står på terrorlisten til USA og EU. Beslutningen ble fordømt av Amnesty International, Human Rights Watch og FNs høykommissær for menneskerettigheter som kalte det et «frontalangrep på den palestinske menneskerettighetsbevegelsen og på menneskerettigheter overalt.» I juli 2022 ga ni EU-land (Belgia, Danmark, Frankrike, Tyskland, Irland, Italia, Nederland, Spania og Sverige) en felles uttalelse der de sa at de vil fortsette å samarbeide med de seks palestinske organisasjonene som Israel hadde forbudt fordi Israel hadde unnlatt å bevise at organisasjonene bør betraktes som terrorgrupper. Det tyske innenriksdepartementet har derimot konkludert med at forbindelsene til PFLP er blitt tilfredsstillende dokumenterte, mens Nederland har stanset støtten til en av organisasjonene.

Den 18. august 2022 raidet israelske styrker hovedkvarteret til de seks organisasjonene sammen med Union of Health Work Committees (forbudt i 2020) i Ramallah og al-Bireh, fjernet datamaskiner og utstyr og beordret stenging av dem.

I 2023 ble DCIP tildelt Raftoprisen.

Referanser
----------

1. ↑  Children, Defence for (17. november 2022). «Defence for Children International elects Khaled Quzmar as new President and adopts new Strategic Framework for 2022-2026». *Defence for Children* **(engelsk)**. Besøkt 25. februar 2023.
2. 1 2  «Raftoprisen tildeles palestinsk organisasjon som forsvarer barn». *www.bt.no*. 21. september 2023. Besøkt 25. september 2023.
3. ↑  «Gantz Declares Six Palestinian NGOs Terrorist Organizations». *Haaretz* **(engelsk)**. Besøkt 25. september 2023.
4. ↑  «UN experts condemn Israel’s designation of Palestinian human rights defenders as terrorist organisations». FNs høykommissær for menneskerettigheter. 25. oktober 2021. Besøkt 25. september 2023. «UN human rights experts today strongly and unequivocally condemned the decision by the Israeli Minister of Defence, Benny Gantz, to designate six Palestinian human rights and civil society groups as terrorist organisations.»
5. ↑  «'Insufficient Evidence': Nine EU Nations to Keep Ties With Palestinian NGOs Israel Blacklisted as Terrorist Groups». *Haaretz* **(engelsk)**. Besøkt 25. september 2023.
6. ↑  «Wurden mit deutschen Steuergeldern Anschläge in Israel verübt?». *Der Spiegel*. 28. juli 2023.
7. ↑  «Netherlands ends funding to Palestinian agricultural NGO outlawed by Israel». *Middle East Eye*. 6. januar 2022.
8. ↑  «Israel Raids Outlawed Palestinian Rights Groups' Offices in West Bank». *Haaretz* **(engelsk)**. Besøkt 25. september 2023.

Eksterne lenker
---------------

* (en) Offisielt nettsted Rediger på Wikidata

* (es) Offisielt nettsted Rediger på Wikidata

* (fr) Offisielt nettsted Rediger på Wikidata

* (en) Defence for Children International – kategori av bilder, video eller lyd på Commons Rediger på Wikidata